stanford-oval/wikipedia huggingface dataset:
ราชอาณาจักรฮิญาซและนัจญด์

ราชอาณาจักรฮิญาซและนัจญด์ (อังกฤษ: Kingdom of Hejaz and Nejd; อาหรับ: مملكة الحجاز ونجد, Mamlakat al-Ḥijāz wa-Najd) เป็นสหภาพทางการเมืองที่สถาปนาขึ้นหลังการพิชิตราชอาณาจักรฮิญาซโดยรัฐสุลต่านนัจญด์ที่ปกครองโดยอิบน์ ซะอูด ในปี ค.ศ. 1927 มีการยกฐานะของรัฐสุลต่านนัจญด์ขึ้นมาเป็นราชอาณาจักร และค.ศ. 1932 อิบน์ ซะอูดทรงรวมสองอาณาจักรเข้าด้วยกันในชื่อ "ซาอุดีอาระเบีย" และพระองค์ทรงขึ้นเป็นพระมหากษัตริย์องค์แรก
ธงนัจญด์และฮิญาซ

ธงนัจญด์
(ค.ศ. 1926 - กันยายน ค.ศ. 1932)
ธงฮิญาซ
(18 มกราคม ค.ศ. 1926 - 22 กันยายน ค.ศ. 1932)
แหล่งข้อมูลอื่น

World Statesmen - Saudi Arabia
| ด ค กรัฐก่อนซาอุดีอาระเบีย |
| --- | --- | --- |
| ปกครองโดยราชวงศ์ซะอูด |  เอมิเรตนัจญด์และฮะซาอ์ (1902–1921)  รัฐสุลต่านนัจญด์ (1921–1927)  ราชอาณาจักรฮิญาซและนัจญด์ (1927–1932)  |  |
| ดินแดนที่พิชิตได้ |  อะซีร์  ญะบัลชัมมัร  ราชอาณาจักรฮิญาซ  ญิซาน  |  |
คณะทันตแพทยศาสตร์ มหาวิทยาลัยธรรมศาสตร์

| --- | --- |
Faculty of Dentistry, Thammasat University

สถาปนา: 21 กุมภาพันธ์ พ.ศ. 2539 (28 ปี)
คณบดี: ผู้ช่วยศาสตราจารย์ ดร. ทันตแพทย์ สุธี สุขสุเดช
ที่อยู่: มหาวิทยาลัยธรรมศาสตร์ ศูนย์รังสิต  99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
วารสาร: วารสารทันตยูงทอง
สี:    สีม่วงขลิบทอง
เว็บไซต์: www.dentistry.tu.ac.th
คณะทันตแพทยศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยจัดตั้งขึ้นตามกฎหมายว่าด้วยมหาวิทยาลัยธรรมศาสตร์  โดยปัจจุบันมีศูนย์ดำเนินการหลักอยู่ ณ มหาวิทยาลัยธรรมศาสตร์ ศูนย์รังสิต และมีหน่วยบริหารทันตกรรมอยู่ ณ โรงพยาบาลธรรมศาสตร์เฉลิมพระเกียรติ
ประวัติ

มหาวิทยาลัยธรรมศาสตร์ได้พิจารณาเห็นว่าประเทศไทยประสบปัญหาการขาดแคลนบุคลากรทางด้านสาขาทันตแพทยศาสตร์ จึงได้เสนอโครงการจัดตั้งคณะทันตแพทยศาสตร์ขึ้น  ทั้งนี้ มีวัตถุประสงค์เพื่อผลิตบัณฑิตทันตแพทย์ให้สอดคล้องกับความต้องการของสังคมในปัจจุบัน รวมทั้งเป็นแหล่งศึกษา ค้นคว้าวิจัย และให้บริการทางวิชาการด้านทันตแพทยศาสตร์ ด้านวิทยาศาสตร์การแพทย์ และด้านสาธารณสุข ซึ่งจะเป็นประโยชน์ต่อการพัฒนาประเทศโดยรวม
โดยจัดการศึกษาที่มีพื้นฐานบนหลักการ Community Oriented ให้นักศึกษาได้รับรู้ปัญหาสุขภาพรวมทั้งสุขภาพช่องปากของชุมชน ตั้งแต่เริ่มศึกษาในหลักสูตร ทั้งนี้ เพื่อให้ได้บัณฑิตที่เข้าใจกับความต้องการของประชาชนส่วนใหญ่ของประเทศ และการจัดการเรียนการสอนเป็นหน่วยการเรียน (Block Or Module) ลักษณะวิชาที่จัดสอนมีลักษณะบูรณาการของเนื้อหาวิชาหลายๆ วิชารวมกัน โดยเป็นการศึกษาที่ใช้ปัญหาทางทันตแพทยศาสตร์และทันตสาธารณสุขเป็นหลัก (Problem Based Learning) เน้นการศึกษาภาคสนามและการฝึกปฏิบัติในชุมชน (Community Based Learning)
การเรียนการสอน > ทันตแพทยศาสตรบัณฑิต

ทันตแพทยศาสตรบัณฑิต (ท.บ.) Doctor of Dental Surgery Programme (D.D.S.)
หลักสูตรมุ่งหมายผลิตบัณฑิตทันตแพทย์ให้มีความรู้ความสามารถมีศักยภาพในการบูรณาการองค์ความรู้และมีทักษะการปฏิบัติงานอย่างรอบด้านที่ได้มาตรฐานสากลและตามหลักจรรยาบรรณแห่งวิชาชีพ มีความสามารถในการติดต่อสื่อสารและปฏิบัติงานร่วมกับบุคลากรอื่นในทีมสุขภาพในการแก้ไขปัญหาและสร้างสรรค์สุขภาพช่องปากที่ดีให้แก่ประชาชน สามารถปฏิบัติงานได้ในโรงพยาบาลทุกระดับและดูแลสุขภาพช่องปากของประชาชนตามขอบเขตที่รับผิดชอบ มีโลกทัศน์ที่กว้างไกลพร้อมต่อการเป็น global citizen ที่พร้อมทำงานในทุกที่ทั่วโลก ในขณะเดียวกัน ก็จะต้องเป็นผู้สนใจใฝ่รู้ ติดตามความก้าวหน้าทางวิชาการอย่างต่อเนื่อง มีความสามารถในการคิดวิเคราะห์และสามารถบูรณาการความรู้ร่วมกับนักวิชาการแขนงต่างๆ ตลอดจนตระหนักรู้ถึงสิทธิหน้าที่และความรับผิดชอบของการเป็นพลเมืองที่ดี และมีความภาคภูมิใจที่เป็นส่วนหนึ่งของสังคมและประชาคมไทย
ทันตแพทยศาสตรบัณฑิต (ท.บ.) หลักสูตรทวิภาษา Doctor of Dental Surgery Programme (D.D.S.) (Bilingual)
หลักสูตรทันตแพทยศาสตรบัณฑิต (หลักสูตรทวิภาษา) เน้นการพัฒนาและปลูกฝังการเรียนรู้ของนักศึกษาทันตแพทย์ เพื่อให้เท่าทันกับการเปลี่ยนแปลงของระบบสุขภาพและสังคม ตลอดจนการพัฒนาด้านการสื่อสาร ภาษาอังกฤษเพื่อรองรับ AEC อีกทั้งเพื่อผลิตบัณฑิตทันตแพทย์ให้มีความรู้ ความเข้าใจถึง สภาวะที่แท้จริงของสังคมและวัฒนธรรมไทย เพื่อให้บัณฑิตสามารถพัฒนาตนเอง ให้เหมาะสมกับบริบท ของประเทศ เป็นทันตแพทย์ที่มีคุณภาพ มีจิตสาธารณะและหัวใจของความเป็นมนุษย์ มีสมรรถนะที่พึงประสงค์ตรงตามความต้องการของสภาวิชาชีพและสังคม
จัดการศึกษาในหลักสูตรทันตแพทยศาสตรบัณฑิต มี 2 ลักษณะ คือ
จัดการเรียนการสอนแบบบรรยาย (Lecture type) ในปีการศึกษาที่ 1 ถึงปีการศึกษาที่ 3 ภาคต้น
จัดการเรียนการสอนแบบการใช้ปัญหาเป็นฐาน (Problem–based learning, PBL) ซึ่งมีลักษณะเป็นการบรรยาย และการบูรณาการเนื้อหาเข้าด้วยกัน เรียกการจัดการเรียนการสอนเป็นหน่วยการเรียน (block or module)
การเรียนการสอน > วิทยาศาสตรมหาบัณฑิต

หลักสูตรวิทยาศาสตรมหาบัณฑิต สาขาวิชาทันตกรรมรากเทียม (Master of Science (Dental Implantology)
หลักคิดในการออกแบบหลักสูตร คือ มุ่งเน้นผลิตมหาบัณฑิตที่สามารถบูรณาการความรู้จากศาสตร์ต่างๆ มาใช้ในการให้บริการ ทันตกรรมรากเทียมทั้งระบบรากเทียมที่ผลิตในประเทศไทย และต่างประเทศได้อย่างมีประสิทธิภาพ มีความสามารถในการดูแล ผู้ป่วยสูงอายุแบบองค์รวม และเป็นหลักสูตรนานาชาติที่เปิดการเรียนการสอนเป็นภาษาอังกฤษ รับนักศึกษาจากทุกประเทศทั่ว โลก โดยเน้นให้ความสำคัญกับประเทศในกลุ่มอาเซียนเป็นลำดับแรก เพื่อให้สอดคล้องกับนโยบาย AEC ซึ่งจะผลิตมหาบัณฑิตที่สามารถให้บริการทันตกรรมรากเทียมแบบบูรณาการ
หลักสูตรวิทยาศาสตรมหาบัณฑิต สาขาวิชาทันตกรรมผู้สูงอายุ Master of Science (Geriatric Dentistry)
หลักสูตรมุ่งหมายผลิตมหาบัณฑิตที่บูรณาการความรู้จากสหวิทยาการ เพื่อให้บริการทางทันตกรรมผู้สูงอายุแบบองค์รวม และสามารถผลิตงานวิจัยไปสู่การพัฒนาเพื่อสุขภาพช่องปากของผู้สูงอายุในประเทศไทย
การเรียนการสอน > ปรัชญาดุษฎีบัณฑิต

หลักสูตรปรัชญาดุษฎีบัณฑิต สาขาวิชาวิทยาศาสตร์สุขภาพช่องปาก (หลักสูตรนานาชาติ) Doctor of Philosophy Programme (Oral Health Science), Ph.D. (Oral Health Science)
องค์ความรู้ด้านวิทยาศาสตร์สุขภาพช่องปาก (Oral Health Science) หรือทันตแพทยศาสตร์มีพื้นฐานและความสัมพันธ์กับศาสตร์อื่นๆ ที่เกี่ยวข้อง อาทิ เช่น วิทยาศาสตร์ วิทยาศาสตร์กายภาพ และแพทยศาสตร์ ดังนั้น ในการดูแลสุขภาพช่องปากของประชาชน ทันตแพทย์จึงควรต้องมีความรู้และความชำนาญไม่เพียงแต่ทางทันตกรรมเฉพาะทางที่เกี่ยวข้องกับการปฏิบัติงานในคลินิก ทันตแพทย์ในปัจจุบันจะต้องเรียนรู้วิทยาศาสตร์พื้นฐานที่เกี่ยวข้องกับปรากฏการณ์ในช่องปาก รวมทั้งการบูรณาการความรู้เรื่องวิทยาศาสตร์สุขภาพช่องปากขั้นสูงและความรู้วิทยาศาสตร์และอื่นๆ ที่เกี่ยวข้องมาอธิบายสาเหตุของการเกิดโรคในช่องปากหรือพัฒนาแนวทางและวิธีการบำบัดรักษาและป้องกันโรคในช่องปากอย่างมีเหตุมีผลโดยใช้หลักฐานเชิงประจักษ์สนับสนุน ซึ่งจะทำให้ทันตแพทย์มีศักยภาพการบำบัดรักษาและป้องกันโรคในช่องปากได้อย่างมีประสิทธิภาพมากขึ้น ตลอดจนสามารถแสวงหาและสร้างองค์ความรู้ใหม่ให้เหมาะสมกับบริบทประเทศไทย แก้ไขปัญหาของประเทศ ในปัจจุบันประเทศไทยยังไม่มีหลักสูตรทันตแพทยศาสตร์ในระดับบัณฑิตศึกษาที่ผสมผสานการศึกษาทางคลินิก วิทยาการระบาดและวิทยาศาสตร์สุขภาพช่องปากในลักษณะบูรณาการ และก่อให้เกิดงานวิจัยที่ให้ผลลัพธ์ต่อการปฏิบัติงานของทันตแพทย์ในสายงานต่างๆ ซึ่งได้แก่ การดูแลผู้ป่วยในคลินิกทันตกรรมป้องกันระดับปัจเจกบุคคลและระดับชุมชน ตลอดจนการพัฒนาความรู้ความสามารถสาขาวิทยาศาสตร์พื้นฐานที่เกี่ยวข้องกับวิชาอื่น
โครงการนี้เป็นความร่วมมือในด้านการเรียนการสอนและการวิจัยของ คณะทันตแพทยศาสตร์ กับคณะต่างๆ ที่เกี่ยวข้องภายในมหาวิทยาลัย อาทิ เช่น คณะสหเวชศาสตร์ คณะแพทยศาสตร์ และภายนอกมหาวิทยาลัย ได้แก่ มหาวิทยาลัยขอนแก่น มหาวิทยาลัยศรีนครินทรวิโรฒ และ มหาวิทยาลัยในต่างประเทศ โดยเป็นการศึกษาภาคปกติในระบบทวิภาคและจัดวิชาการเรียนการสอนเป็นภาษาอังกฤษ
การเรียนการสอน > ประกาศนียบัตรผู้ช่วยทันตแพทย์

เริ่มเปิดการเรียนการสอน เมื่อวันที่ 3 มิถุนายน 2556 ซึ่งประกอบไปด้วยการเรียนภาคทฤษฏี จำนวน 16 หน่วยกิต และภาคปฏิบัติ จำนวน 20 หน่วยกิต  ซึ่งเป็นไปตามวัตถุประสงค์ของหลักสูตรที่ต้องการขยายโอกาสทางการศึกษาและขยายโอกาสในการประกอบอาชีพในงานเกี่ยวกับสาธารณสุขให้แก่ประชาชน อีกทั้งยังช่วยลดปัญหาการขาดแคลนบุคลากรทางด้านทันตกรรม นอกจากนักศึกษาได้ฝึกปฏิบัติงานร่วมกับนักศึกษาทันตแพทย์แล้ว นักศึกษายังได้ฝึกประสบการณ์โดยการฝึกปฏิบัติงานในคลินิกพิเศษ
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  ทันตแพทยศาสตรบัณฑิต สาขาวิชาทันตแพทยศาสตร์ (หลักสูตรภาคภาษาไทย)  สาขาวิชาทันตแพทยศาสตร์ (หลักสูตรทวิภาษา)* |  วิทยาศาสตร์มหาบัณฑิต สาขาวิชาทันตกรรมรากเทียม (หลักสูตรทวิภาษา)  สาขาวิชาทันตกรรมผู้สูงอายุ (หลักสูตรทวิภาษา)  สาขาวิชาทันตกรรมประดิษฐ์ (หลักสูตรทวิภาษา)  สาขาวิชาทันตกรรมจัดฟัน (หลักสูตรทวิภาษา) |  ปรัชญาดุษฎีบัณฑิต สาขาวิชาวิทยาศาสตร์สุขภาพช่องปาก (หลักสูตรนานาชาติ) |

อีกทั้งยังมีหลักสูตรประกาศนียบัตรผู้ช่วยทันตแพทย์ หลักสูตร 1 ปี
หลักสูตรทันตแพทยศาสตร์ สาขาวิชาทันตแพยศาสตร์ (หลักสูตรทวิภาษา) รับสมัครนักศึกษาผ่านวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์
บริการ

คณะทันตแพทยศาสตร์มีหน่วยบริการทันตกรรมเปิดให้บริการ ณ โรงพยาบาลธรรมศาสตร์เฉลิมพระเกียรติ โดยสามารถติดต่อได้ที่ อาคาร ม.ร.ว.สุวพรรณ สนิทวงศ์ เพื่อทำการนัดหมายหรือตรวจร่างก่ายเบื้องต้นเพื่อเตรียมตัวสำหรับการรักษา หน่วยทันตกรรมมีที่ตั้งอยู่ที่ อาคาราชสุดา ชั้น 2 (ระบบบริการ) และ 3–4 (ระบบนักศึกษา) และอีกทั้งยังมีหน่วยทันตกรรมเคลื่อนที่ออกให้บริการแก่ประชาชนในวาระพิเศษต่างๆอีกด้วย
หน่วยทันตกรรมโรงพยาบาลธรรมศาสตร์ฯ
การเปิดให้บริการคลินิกทันตกรรม โรงพยาบาลธรรมศาสตร์เฉลิมพระเกียรติ
วันจันทร์, อังคาร, พฤหัส, ศุกร์ เวลา 09.00 น. – 16.00 น. (พักกลางวัน 12.00 น. – 13.00น.)
วันพุธ เวลา 09.00 น. – 12.00น. แจกบัตรคิวเวลา 7.00 น. รับจำนวนเพียง 70 คิวต่อวันเท่านั้น
หน่วยทันตกรรมนอกเวลาราชการ
การเปิดให้บริการคลินิกทันตกรรมนอกเวลาราชการ
วันจันทร์ – วันศุกร์ เวลา 17.00 น. – 20.00 น.
วันเสาร์ – วันอาทิตย์ เวลา 9.00 น. – 16.00 น.
หยุดตามวันหยุดนักขัตฤกษ์
หน่วยทันตกรรมนักศึกษา
การเปิดให้บริการคลินิกทันตกรรมนักศึกษา
วันจันทร์ – วันศุกร์ เวลา 8.00 น. – 16.00 น.
หน่วยทันตกรรมเคลื่อนที่
คณะทันตแพทยศาสตร์ มหาวิทยาลัยธรรมศาสตร์ เปิดให้บริการการรักษาครอบคลุมทุกสาขาวิชาของทันตแพทยศาสตร์และเวชศาสตร์ช่องปาก อาทิ ทันตกรรมทั่วไป ทันตกรรมสำหรับเด็ก ศัลยศาสตร์ช่องปากรักษารากฟัน ทันตกรรมประดิษฐ์ ทันตกรรมจัดฟัน ทันตกรรมปริทันต์ ฯลฯ
ท่าอากาศยานคิตะกีวชู

ท่าอากาศยานคิตะกีวชู (ญี่ปุ่น: 北九州空港; โรมาจิ: Kitakyūshū Kūkō) เป็นท่าอากาศยานระดับ 2 ตั้งอยู่ 3 กิโลเมตร จากชายฝั่งเมืองคิตะกีวชู จังหวัดฟูกูโอกะ ประเทศญี่ปุ่น เป็นท่าอากาศยานที่สร้างขึ้นบนเกาะเทียม ทางตะวันตกของทะเลในเซโตะ เปิดบริการครั้งแรกในวันที่ 16 มีนาคม พ.ศ. 2549 ภายใต้ชื่อว่า ท่าอากาศยานนิวคิตะกีวชู ก่อนที่จะเปลี่ยนชื่อเป็นอย่างปัจจุบันในปี พ.ศ. 2551
ท่าอากาศยานคิตะกีวชูเป็นหนึ่งในสี่ท่าอากาศยานในญี่ปุ่น ที่ปฏิบัติการ 24 ชั่วโมง (หลังจากท่าอากาศยานชินชิโตเซะ ท่าอากาศยานนานาชาติคันไซ และท่าอากาศยานนานาชาติชูบุเซ็นแทรร์)
สายการบินและจุดหมายปลายทาง

เจแปนแอร์ไลน์ (โตเกียว-ฮาเนดะ)
เจแปนทรานโอเชียนแอร์ (โอกินาวะ)
เชจูแอร์ (โซล-อินช็อน)
สตาร์ไฟเออร์ (โตเกียว-ฮาเนดะ)
แหล่งข้อมูลอื่น

เว็บไซต์ทางการ เก็บถาวร 2006-10-04 ที่ เวย์แบ็กแมชชีน (ญี่ปุ่น)
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม
จ๊กก๊ก

จักรวรรดิจีนระหว่างปี ค.ศ. 221 ถึง ค.ศ. 263 หนึ่งในสามรัฐในยุคสามก๊ก
ฮั่น (漢; ค.ศ. 221–263) รู้จักกันในประวัติศาสตร์นิพนธ์ว่า จ๊กก๊ก หรือ ฉู่ฮั่น (蜀漢 [ʂù xân] ( ฟังเสียง); มักเขียนสั้น ๆ ว่า ฉู่ 蜀; พินอิน: shŭ < จีนสมัยกลาง: *źjowk < จีนฮั่นตะวันออก: *dźok;) หรือ จี้ฮั่น (季漢 "ฮั่นน้อย") เพื่อแก้ความกำกวมจากราชวงศ์ฮั่นก่อนหน้า เป็นหนึ่งในสามรัฐหลักที่ต่อสู้รบแย่งชิงกันเพื่อครองอำนาจสูงสุดเหนือแผ่นดินจีนในยุคสามก๊ก (ค.ศ. 220 - ค.ศ. 280) รัฐแห่งนี้ตั้งอยู่ในพื้นที่บริเวณรอบ ๆ ของนครฮั่นจง มณฑลเสฉวน นครฉงชิ่ง มณฑลยูนนาน มณฑลกุ้ยโจว และทางตอนเหนือของเขตปกครองตนเองกว่างซีจ้วง ซึ่งเป็นพื้นที่ทางประวัติศาสตร์ที่เรียกกันว่า "ฉู่" ตามชื่อของรัฐฉู่ซึ่งเป็นรัฐอันเก่าแก่ในครั้งอดีตกาล ซึ่งครอบคลุมพื้นที่ทางภูมิศาสตร์โดยประมาณนี้ด้วย อาณาเขตหลักยังใกล้เคียงกับอาณาจักรฮั่นของเล่าปัง (หลิว ปัง) ซึ่งเป็นบรรพบุรุษของราชวงศ์ฮั่น
จ๊กก๊กถูกก่อตั้งขึ้นโดยเล่าปี่ จึงได้ตั้งชื่อรัฐมาจากเขาว่า "ฮั่น" ในขณะที่เขาได้ถือว่าตนเป็นผู้สืบทอดที่มีความชอบธรรมของราชวงศ์ฮั่น ในขณะที่คำนำหน้าว่า "ฉู่" ถูกใช้เป็นครั้งแรกโดยวุยก๊กที่เป็นรัฐอริเพื่อทำลายความชอบธรรมในอำนาจอธิปไตยขอจ๊กก๊ก ต่อมาเมื่อถูกเขียนไว้ในสามก๊กจี่ นักประวัติศาสตร์ตันซิ่วยังใช้คำนำหน้าว่า "ฉู่" เพื่ออธิบายถึงรัฐฮั่นของเล่าปี่ เป็นคำนำหน้าทางภูมิศาสตร์เพื่อแบ่งแยกความแตกต่างจากรัฐอืน ๆ ที่มีชื่อ "ฮั่น" ตลอดช่วงประวัติศาสตร์ของจีน
ประวัติ > จุดเริ่มต้นและสถาปนา

ในช่วงปลายราชวงศ์ฮั่นตะวันออก เล่าปี่ขุนศึกและเป็นเชื้อพระวงศ์ที่เป็นพระญาติห่าง ๆ ของราชวงศ์ฮั่น ได้รวบรวมการสนับสนุนจากผู้ติดตามที่มีความสามารถจำนวนมากมาย หลังจากเล่าเปียวเสียชีวิต ตามคำแนะนำของที่ปรึกษาของเขาอย่างจูกัดเหลียง และแผนหลงจงของจูเก่อ เล่าปี่ได้พิชิตบางส่วนของเกงจิ๋ว (ครอบคลุมมณฑลหูเป่ย์และหูหนานในยุคปัจจุบัน) ใน ค.ศ. 208 และ 209 ได้เข้ายึดครองเอ๊กจิ๋ว (ครอบคลุมมณฑลเสฉวนและฉงชิ่งในยุคปัจจุบัน) จากขุนศึกนามว่า เล่าเจี้ยง ระหว่างปี ค.ศ. 212 และ ค.ศ. 214 และแย่งชิงการควบคุมพื้นที่ฮันต๋ง จากโจโฉที่เป็นข้าศึก ใน ค.ศ. 219 ภายหลังจากนั้น เล่าปี่ได้สถาปนาตนเองเป็นอ๋องแห่งฮันต๋ง
จากดินแดนที่เขาได้รับมา เล่าปี่ได้สร้างฐานะให้กับตัวเองในจีนในช่วงปีสุดท้ายของราชวงศ์ฮั่น อย่างไรก็ตาม ใน ค.ศ. 219 การเป็นพันธมิตรกันระหว่างเล่าปี่และซุนกวนได้พังทลายลง เมื่อซุนกวนได้ส่งแม่ทัพของเขานามว่าลิบองเพื่อบุกครองเกงจิ๋ว เล่าปี่ได้สูญเสียดินแดนของเขาในเกงจิ๋วให้กับซุนกวน กวนอูผู้คอยดูแลรักษาทรัพย์สินของเล่าปี่ในเกงจิ๋ว ถูกจับกุมและประหารชีวิตโดยกองทัพซุนกวนในเวลาต่อมา
โจโฉได้ถึงแก่กรรมใน ค.ศ. 220 และถูกสืบทอดโดยโจผีบุตรชายคนโตของเขา ซึ่งได้บีบบังคีบให้พระเจ้าเหี้ยนเต้ซึ่งเป็นจักรพรรดิองค์สุดท้ายของราชวงศ์ฮั่น สละราชบัลลังก์ตามความพอใจของเขา โจผีสถาปนารัฐวุยก๊ก และประกาศแต่งตั้งตนเองขึ้นเป็นจักรพรรดิ เล่าปี่โต้แย้งการอ้างสิทธิ์ราชบัลลังก์ของโจผีและประกาศสถาปนาตนเองเป็น "จักรพรรดิแห่งฮั่น"ใน ค.ศ. 221 แม้ว่าเล่าปี่จะถูกมองอย่างกว้างขวางว่าเป็นผู้ก่อตั้งรัฐจ๊กก๊ก แต่พระองค์ไม่ได้กล่าวอ้างว่าเป็นผู้ก่อตั้งราชวงศ์ใหม่ มากกว่านั้น เขาได้มองว่าจ๊กก๊กเป็นความต่อเนื่องของราชวงศ์ฮั่น
เพื่อแบ่งแยกความแตกต่างจากรัฐออกจากรัฐอื่น ๆ ในประวัติศาสตร์ที่มีชื่อเดียวกัน นักประวัติศาสตร์ๆได้เพิ่มตัวอักษรที่มีความเกี่ยวข้องกับชื่อเดิมของรัฐ: รัฐที่เรียกตัวเองว่า ฮั่น (漢) ยังคงเป็นที่รู้จักกันคือ "ฉู่ฮั่น"(蜀漢)  หรือเพียงแค่ "ฉู่"(蜀)
ประวัติ > รัชสมัยของเล่าปี่

เล่าปี่ปกครองในฐานะจักรพรรดิเป็นเวลาน้อยกว่าสามปี ใน ค.ศ. 222 พระองค์ริเริ่มการทัพปะทะกับซุนกวนเพื่อยึดเกงจิ๋วกลับคืนและล้างแค้นให้กับกวนอู จนมาถึงจุดสุดยอดในยุทธการที่อิเหลง อย่างไรก็ตาม เนื่องจากดำเนินทางยุทธวิธีที่ผิดพลาดอย่างร้ายแรง เล่าปี่ต้องประสบความปราชัยอย่างย่อยยับด้วยน้ำมือของแม่ทัพของซุนกวนนามว่าลกซุน และสูญเสียกองทัพส่วนใหญ่ไป พระองค์ทรงรอดชีวิตจากการสู้รบและล่าถอยไปยังเป๊กเต้เสียที่ซึ่งพระองค์ทรงสวรรคตด้วยอาการประชวรในอีกหนึ่งปีต่อมา
ประวัติ > รัชสมัยของเล่าเสี้ยน

ก่อนที่เล่าปี่จะทรงสวรรคต พระองค์ได้แต่งตั้งให้อัครมหาเสนาบดี จูกัดเหลียงและแม่ทัพทหารนามว่า ลิเงียมให้เป็นผู้สำเร็จราชการแทนพระองค์ให้กับจักรพรรดิเล่าเสี้ยนราชโอรสองค์โตของพระองค์ เล่าเสี้ยนซึ่งอยู่ในวัยพระเยาว์ด้วยพระชนมายุเพียง 16 พรรษา ทำให้พระองค์กลายเป็นผู้ปกครองที่มีอายุน้อยที่สุดในอาณาจักรสามก๊ก และเล่าปี่ทรงคาดหวังกับผู้สำเร็จราชการแทนพระองค์ทั้งสองคนคอยช่วยเหลือเล่าเสี้ยนในการบริหารดูแลกิจการของรัฐ  จูกัดเหลียงเป็นหัวหน้าของรัฐบาลฉู่โดยพฤกตินัยในช่วงตลอดรัชสมัยของเล่าเสี้ยน และเป็นผู้รับผิดชอบในนโยบายส่วนใหญ่ของจ๊กก๊กในช่วงที่เขาดำรงตำแหน่ง
เมื่อเล่าเสี้ยนได้สืบทอดตำแหน่งต่อจากพระบิดาของพระองค์ จ๊กก๊กเป็นรัฐที่อ่อนแอมากที่สุดในสามก๊ก ภายหลังจากพระบิดาได้พบความปราชัยใน ค.ศ. 221 ส่วนหนึ่งของเกงจิ๋วที่ฉู่ได้ครอบครองไว้ก่อนหน้านี้ซึ่งได้อยู่ภายใต้การควบคุมของง่อก๊กอย่างมั่นคง ฉู่ได้รวบรวมเพียงแค่ดินแดนทางตะวันตกของเอ๊กจิ๋ว ในขณะที่วุยก๊กได้ครอบครองดินแดนทางเหนือไว้ทั้งหมด และง่อก๊กได้ควบคุมดินแดนทั้งหมดจากตะวันออกของเอ๊กจิ๋วไปจนถึงแนวชายฝั่งทางใต้และตะวันออก ในขณะเดียวกัน ประชากรของรัฐฉู่ก็มีไม่มากพอที่จะยืนหยัดต้านทานรัฐวุยก๊กที่เป็นศัตรู  ด้วยการที่รัฐฉู่มีจำกัดในด้านทรัพยากรและกำลังคน แม้ว่ารัฐนั้นจะสามารถป้องกันตนเองได้อย่างมีประสิทธิภาพ แต่ฉู่ก็ไม่สามารถเปิดฉากการทัพที่ประสบความสำเร็จได้อย่างง่ายดาย ด้วยเหตุนี้ จูกัดเหลียงได้ตกลงเจราจาเพื่อสันติภาพกับรัฐง่อก๊กแและรื้อฟื้นความเป็นพันธมิตรกันระหว่างซุนกวนและฉู่ โดยในอดีตยังได้รับรู้ถึงความชอบธรรมของซุนกวน เมื่อตอนหลังได้แตกหักกับวุยก๊ก และประกาศตั้งตนเป็น "จักรพรรดิแห่งง่อก๊ก" ใน ค.ศ. 229 เพื่อเสริมสร้างอำนาจของรัฐจ๊กก๊กในพื้นที่ทางใต้อันห่างไกลของลำเจี๋ยง  จูกัดเหลียงยังได้เปิดฉากด้วยกองทัพรบนอกประเทศใน ค.ศ. 225 เพื่อปราบปรามการก่อกบฎในท้องถิ่นและอิทธิพลที่เพิ่มมากขึ้นของชนเผ่าลำมันในภูมิภาค
จูกัดเหลียงได้สนับสนุนนโยบายการต่างประเทศอย่างก้าวร้าวต่อรัฐวุยก๊ก เพราะเขามีความเชื่ออย่างยิ่งว่ามีความสำคัญต่อความอยู่รอดของรัฐฉู่และอำนาจอธิปไตย ระหว่างปี ค.ศ. 228 และ ค.ศ. 234 เขาได้เปิดฉากชุดของการทัพทางทหารห้าครั้งปะทะกับวุยก๊ก โดยมีเป้าหมายเพื่อพิชิตเตียงอั๋น เมืองทางยุทธศาสตร์ซึ่งตั้งอยู่บนถนนสู่เมืองหลวงของวุยก๊กคือลกเอี๋ยง การสู้รบส่วนใหญ่เกิดขึ้นในมณฑลกานซู่และฉ่านซีในปัจจุบัน อย่างไรก็ตาม นอกจากนี้ยังได้เกียงอุยมาเป็นขุนพลฝ่ายตนใน ค.ศ. 228 รัฐฉู่ได้ล้มเหลวในการได้รับชัยชนะที่สำคัญหรือผลประโยชน์ที่ยั่งยืนในการทัพห้าครั้ง ในช่วงการทัพครั้งสุดท้ายของเขาซึ่งได้ต่อสู้รบกับแม่ทัพฝ่ายวุยก๊กนามว่าสุมาอี้ซึ่งมีความเก่งกาจเทียบเท่าและเป็นคู่ปรับตัวฉกาจ และจูกัดเหลียงต้องเสียชีวิตลงจากการล้มป่วยซึ่งเกิดขึ้นมาจากความตึงเครียดด้วยหนทางตันที่ยาวนานกับกองทัพวุยก๊กในยุทธการที่ทุ่งราบอู่จั้ง
ภายหลังการเสียชีวิตของจูกัดเหลียง รัฐบาลฉู่ได้อยู่ภายใต้การนำโดยเจียวอ้วน บิฮุย และคนอื่น ๆ และรัฐฉู่ได้ยุติความก้าวร้าวต่อวุยก๊กเป็นการชั่วคราว ใน ค.ศ. 244 ผู้สำเร็จราชการแทนพระองค์ของวุยก๊กโจซองได้เปิดฉากการบุกครองฮั่นจง แม้ว่าจะมีจำนวนมากกว่า 2 ต่อ 1 แต่กองกำลังของฉู่สามารถเอาชนะผู้รุกรานในยุทธการที่ซิงชื่อ โดยกองทัพวุยก๊กต้องล่าถอยกลับไปอย่างอับอายขายหน้า ระหว่าง ค.ศ. 247 และ ค.ศ. 262 เกียงอุย ขุนพลฝ่ายฉู่ได้กลับมาสืบทอดมรดกตกทอดของจูกัดเหลียง โดยนำชุดของการทัพทางทหารปะทะกับวุยก๊ก แต่ก็ยังล้มเหลวในการได้รับอาณาเขตอย่างมีนัยสำคัญ
ประวัติ > การล่มสลายของจ๊กก๊ก

ใน ค.ศ. 263 กองทัพที่นำโดยขุนพลฝ่ายวุยก๊กนามว่า เตงงายและจงโฮยได้เข้าโจมตีรัฐฉู่ และพิชิตเซงโต๋ที่เป็นเมืองหลวง โดยปราศจากขัดขืนต่อต้านที่มีไม่มากนัก - รัฐได้ประสบความอ่อนล้าในการทัพที่โชคร้ายของเกียงอุย ในปีเดียวกัน เล่าเสี้ยนก็ได้ยอมจำนนต่อเตงงายที่นอกเมืองเซงโต๋ ซึ่งเป็นจุดสิ้นสุดของรัฐฉู่ แต่เกียงอุยได้พยายามยุยงปลุกปั่นความขัดแย้งระหว่างเตงงายและจงโฮย โดยคาดหวังว่าจะใช้ประโยชน์จากสถานการณ์นี้เพื่อฟื้นฟูรัฐฉู่ขึ้นมาใหม่  จงโฮยได้จับกุมเตงงายและก่อกบฏต่อผู้สำเร็จราชการแทนพระองค์ของวุยก๊กคือสุมาเจียวอย่างเปิดเผย แต่การก่อกบฏได้ถูกปราบปรามโดยกองกำลังทหารวุยก๊ก เกียงอุย จงโฮย และเตงงายได้ถูกสังหารในการสู้รบ
ส่วนเล่าเสี้ยนได้ถูกนำพาตัวไปยังลกเอี๋ยง ซึ่งที่นั่นได้พบกับสุมาเจียวและได้รับตำแหน่งเป็น "อันเล่อซือกง" พระองค์ได้ใช้ชีวิตอย่างสุขสบายและสงบสุขในลกเอี๋ยงจวบจนถึงวาระสุดท้ายพระชนม์ชีพของพระองค์
รายพระนามกษัตริย์

ดูเพิ่ม: พงศาวลีจ๊กก๊ก
| นามวัด | สมัญญานาม | ชื่อสกุล (ตัวหนา) และชื่อตัว | ครองราชย์ (ค> ศ.) | ชื่อรัชศกและช่วงเวลา (ค> ศ.) | หมายเหตุ |
| --- | --- | --- | --- | --- | --- |
| เลี่ยจู่ 烈祖 | เจ้าเลียดห้องเต้ (เจาเลี่ยหฺวางตี้) 昭烈皇帝 | เล่าปี่ (หลิว เป้ย์) 劉備 | ค.ศ. 221–223 |  เจี๋ยงบู๋ (จางอู่) 章武 (ค.ศ. 221–223) | เล่าปี่ยังถูกเรียกในนาม "จักรพรรดิองค์ก่อน"(先帝 เซียนตี้）ในตำราประวัติศาสตร์บางเล่ม |
| - | เซี่ยวหฺวายหฺวางตี้ 孝懷皇帝 | เล่าเสี้ยน (หลิว ช่าน) 劉禪 | ค.ศ. 223–263 |  เจี้ยนซิง 建興 (ค.ศ. 223–237)  เหยียนซี 延熙 (ค.ศ. 238–257)  จิ่งเย่า 景耀 (ค.ศ. 258–263)  เหยียนซิง 炎興 (ค.ศ. 263) | เล่าเสี้ยนได้รับสมัญญานามเป็น "อานเล่อซือกง" (安樂思公) โดยราชวงศ์จิ้น ภายหลังได้รับการสถาปนาย้อนหลังเป็น "จักรพรรดิเซี่ยวหฺวาย" (孝懷皇帝 เซี่ยวหฺวายหฺวางตี้) โดยหลิว เยฺวียน (劉淵) ผู้ก่อตั้งรัฐฮั่น-เจ้าในยุคสิบหกรัฐ เล่าเสี้ยนยังถูกเรียกในนามว่า "เจ้านายองค์หลัง" (後主 โฮ่วจู่) ในตำราประวัติศาสตร์บางเล่ม |
โคชิโร ทานากะ

| โคชิโร ทานากะ |
| --- | --- |
 田中光四郎

ครูศิลปะป้องกันตัว
 
ข้อมูลส่วนบุคคล
เกิด: ค.ศ. 1940 (อายุ 83–84 ปี) ทางาวะ จังหวัดฟูกูโอกะ จักรวรรดิญี่ปุ่น
คู่สมรส: ทากิโก ทานากะ
ยศที่ได้รับการแต่งตั้ง
รับใช้:  มุจาฮิดดีนอัฟกานิสถาน
สังกัด:  จามีอาเตอิสลามี
ประจำการ: 1985-1989
ผ่านศึก: สงครามโซเวียต-อัฟกัน

โคชิโร ทานากะ (ญี่ปุ่น: Kōshirō Tanaka; โรมาจิ: 田中光四郎; เกิดปี 1940) เป็นครูศิลปะป้องกันตัวและทหารผ่านศึกจากสงครามโซเวียต-อัฟกัน ทานากะลาออกจากอาชีพประจำสำนักงานเพื่อเผชิญหน้ากับความกลัวต่อความตายของเขา เขาเดินทางไปยังเปศวาร์ ประเทศปากีสถาน และจากนั้นไปยังสาธารณรัฐประชาธิปไตยอัฟกานิสถานเพื่อเข้าร่วมกับจามีอาเตอิสลามี และร่วมรบในสงครามโดยต่อสู้กับกองทัพโซเวียตและรัฐบาลอัฟกานิสถาน
ชีวิตช่วงต้น

โคชิโร ทานากะ เกิดเมื่อปี 1940 ในเมืองทางาวะ จังหวัดฟูกูโอกะ เขาเรียนคาราเต้มาตั้งแต่เด็ก รวมถึงยังเรียนยูโดและเค็นโด เขาจบการศึกษาจากคณะนิติศาสตร์และเศรษฐศาสตร์ มหาวิทยาลัยคานางาวะ
ชีวิตช่วงต้น > อัฟกานิสถาน

ในปี 1985 ขณะนั่งอนู่ในสำนักงานที่เขาทำงานในเขตชินจูกุ โตเกียว เข้าเริ่มเตรียมการณ์การเดินทางไปอัฟกานิสถาน โดยจะสนับสนุนตนเองด้วยเงินของตนเอง เชาเดินทางไปยังเปศวาร์ ซึ่งในเวลานั้นเป็นเมืองหลวงของแคว้นนอร์ตเวสต์ฟรอนต์เทียร์ในประเทศปากีสถาน พร้อมด้วยเงินหนึ่งแสนดอลล่าร์สหรัฐที่ตั้งใจจะไปแจกจ่ายแก่พวกมุจาฮิดีน เปศวาร์ในเวลานั้นเป็นศูนย์กลางของขบวนการต้านทานของอัฟกานิสถานและมีกองกำลังกองโจรเจ็ดหน่วยของอัฟกันที่ประจำการในเมือง รวมถึงมีผู้ลี้ภัยชาวอัฟกันอยู่อีกสรมล้านคน ทานากะเข้าร่วมกับจามีอาเตอิสลามี กลุ่มมุจาฮิดีนอันดับสองในเวลานั้น นำโดยบูร์ฮานุดดีน รับบานี เมื่อเขากกลังเตรียมตัวออกเดินทางไปยังอัฟกานิสถาน ภรรยาของเขา ทาคิโก ยืนเคียงข้าง สนับสนุนการตัดสินใจของทานากะ กระนั้นก็ยังอยากให้เขาไม่ไปอัฟกานิสถาน ในภายหลังเธอยังยอมรับกับสื่อว่าเธอไม่เข้าใจว่าทำไมสามีของเธอถึงถูกดึงดูดด้วยมุจาฮิดีนขนาดนั้น
ชีวิตช่วงต้น > ผลตอบรับจากญี่ปุ่น

รัฐบาลญี่ปุ่นแสดงออกไม่เห็นด้วยกับการกระทำของเขา สถานทูตญี่ปุ่นประจำนครอิสลามาบาดในปากีสถานได้ออกคำเตือนแก่ทานากะถึงความไม่เหมาะสมที่เขาจะมีส่วนร่วมกับข้อขัดแย้งในอัฟกานิสถาน แต่ทานากะปฏิสเธที่จะสนใจคำเตือนนี้ ทานากะมองตนเองเป็นผู้สละชีพเพื่อญี่ปุ่น ผ่านการต่อสู้กับโซเวียตซึ่งมีข้อพิพาทหมู่เกาะคูริลกับญี่ปุ่น
หลังอัฟกานิสถาน

ต่อมาเขาได้กบายมาเป็นผู้บริหารใหญ่ของสมาคมเสรีภาพอัฟกานิสถาน ญี่ปุ่น (Japan Freedom Afghanistan Association) และคณะกรรมาธิการของคณะกรรมการบรรเทาภัยผู้อพยพนานาชาติ (International Refugee Relief Committee) ในปี 2008 เขาเปิดตัวโรงเรียน "ฮิโกสกูล" (Hiko School)
ทานากะได้เขียนอัตชีวประวัติของตนเองจากเรื่องราวการต่อสู้โซเวียตและรัฐบาลอัฟกันที่สนับสนุนคอมมิวนิสต์ในหนังสือชื่อว่า ทหารโซเวียตในจุดเล็งปืน: การรบของข้าพเจ้าในอัฟกานิสถาน ("Soviet Soldiers in a Gun Sight, My Battle in Afghanistan")
การนับรวมทุกกลุ่มคน

การนับรวมทุกกลุ่มคน (Inclusiveness or Inclusion) หมายถึง การเปิดช่องทางให้ปัจเจกบุคคลและกลุ่มทุกกลุ่มเข้าร่วมเป็นส่วนหนึ่งของสังคมของพลเมือง มีความเท่าเทียมกันทางสังคมในด้านสิทธิเสรีภาพ มีโอกาสและความเสมอภาคในกระบวนการอภิปรายถกเถียงและการตัดสินใจในทางการเมือง โดยการนับประชาชนทุกคนในสังคมให้เข้ามาเป็นส่วนหนึ่งของความเป็นพลเมืองที่มีสิทธิเสรีภาพอย่างเสมอหน้ากัน ทุกคนสามารถเข้าถึงอำนาจตามกฎหมายในการมีส่วนร่วมทางสังคม เศรษฐกิจ และการเมือง อย่างไม่ถูกเลือกปฏิบัติ ความเป็นส่วนหนึ่งของสังคมของพลเมืองจึงเป็นการรวมประชาชนทุกฝั่งฝ่ายเข้าเป็นสังคมเดียว ความหมายดังกล่าวจึงตรงข้ามกับความเหนือกว่าเฉพาะกลุ่มหรือเฉพาะบุคคล (exclusiveness) ซึ่งหมายถึงการให้สิทธิพิเศษแก่คนบางกลุ่ม จนกลายเป็นอภิสิทธิชนในสังคม